Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16853

4. fejezet A 30 MHz feletti frekvenciák felhasználása 4.1 A 117.975 — 137 MHz közötti frekvencia tartomány felhasználása Bevezető A 118 — 132 MHz közötti hullámsáv tartományt a légiforgalmi mozgó szolgálatok (R) részére először 1947-ben az Atlantic City-ben tartott ITU Rádió Konferencia, majd pedig 1959-ben a genfi konferencia jelölte ki, ekkor azonban kiterjesztette a 117.975 MHz frekvenciáig. Az 1947 utáni további ITU Rádió Konferenciák is hoztak rendelkezéseket a 132 — 136 MHz közötti frekvencia tartomány légiforgalmi mozgó szolgálatok (R) részéről történő felhasználásról olyan helyi körülményeknek megfelelően, amelyek a különböző ITU területeken, országokban illetve ország csoportokban változhatnak. Ezen frekvencia tartomány felhasználását a jelen fejezet frekvencia kijelölési táblázata tartalmazza. Az ITU Rádió Világkonferenciája (1979) előírásokat hozott a 132 — 136 MHz közötti tartomány légiforgalmi mozgó szolgálatok (R) részéről történő felhasználásról a Rádióösszeköttetési Szabályzat S5.203, S5.203A valamint S5.203B pontjaiban található feltételek alapján. A 136 — 137 MHz közötti tartomány frekvenciáinak alkalmazásánál figyelembe kell venni azokat a feltételeket, amelyek a táblázat megjegyzésében találhatók. Ezen frekvencia sávok használatánál felhívják az államok figyelmét a nem légiforgalmi forrásból származó rendszertelen sugárzási interferencia lehetőségére és ezen hatások lehető legkisebb mértékűre történő csökkentésének szükségességére. A 10. Annex jelen fejezete ezen frekvencia tartománnyal kapcsolatos nemzetközi előírásokkal és ajánlott gyakorlati eljárásokkal foglalkozik, beleértve az egyes frekvenciák különböző léginavigációs célokra történő kijelölését is. Ezeket az előírásokat a következő előszóban tekintjük át, amelyben ismertetjük azokat az alapelveket, amelyek szerint a gazdaságossági szempontok alapján megterveztük az ultrarövid hullámú (VHF) frekvenciák felhasználását. Előszó Az ultrarövid hullámú (VHF) frekvenciák egész világra kiterjedő felhasználásához egy olyan terv szükséges, amelyben figyelembe veszik a gazdaságossági és gyakorlati kérdéseket:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes